Vermeende plaasmoordenaar dekade later vas | Maroela Media
Vermeende plaasmoordenaar dekade later vas
Oscar Mashiloane (42) (Foto: Verskaf
'n Vermeende plaasmoordenaar wat na bewering sowat 11 jaar gelede 'n bejaarde boer op sy plaas in Settlers in Limpopo vermoor het, is Dinsdagaand in hegtenis geneem.
Oscar Mashiloane (42) word daarvan verdink dat hy 11 jaar en sewe maande gelede Hannes Prinsloo (84) se plaas in die Kalkbult-distrik in Settlers betree en hom met 'n das verwurg het. Hy het glo ook kontant en selfone gesteel.
Mashiloane is met die moord verbind nadat sy vingerafdrukke op die toneel gevind is.
Speurders van Bosveld-misdaadondersoeke (BMO) het saam met die Bela-Bela-speurdiens en die polisie se misdaadintelligensie-eenheid in Modimolle gewerk om dié voortvlugtende na al die jare vas te trek.
Volgens oudkol. Sakkie Louwrens, stigter van BMO, is Mashiloane Dinsdagaand om 23:50 in 'n sinkhuis in Stoffelpark, Mamelodi, aangekeer.
Mashiloane het Woensdag in die landdroshof in Bela-Bela op aanklagte van moord en gewapende roof verskyn. Hy sal in aanhouding bly totdat hy volgende week Woensdag weer in die hof verskyn.
Louwrens het aan Maroela Media gesê daar word vermoed Mashiloane was ook by ander misdade gedurende sy tyd as voortvlugtende betrokke.
Die sinkhuis in Mamelodi waar hy aangekeer is (Foto: Verskaf)
Denel-afgradering 'teleurstellend, maar geen verrassing'
Kragvermindering: Oorwinning vir inwoners van Parys, Standerton
Welgedaan aan hierdie speurders wat onverpoos voort soek na die misdadigers.
Verbeel ek my of word hierdie ou sake nou die een na die ander opgelos? Well done, dis gerusstellend om te weet daar word nie opgegee nie!
Die laaaaang arm van die gereg!
Mooi so aan al die betrokkenes!
Die wiel draai stadig maar draai,draai hy.Hy't seker al gedink hulle het daardie saak uitgegooi,dink net vir so 'n lang tyd.